text: Millionerne hagler ned over Sydjylland
  13 september 2010 kl. 07.15
  Syd- og sønderjyderne er tilsyneladende heldige folkefærd.
  Fem millioner kroner var gevinsten i Lotto for en 64-årig mand i Holsted i sidste uge. 
  Det har kun været starten på en stribe af lottogevinster i landsdelen.
  To af weekendens lottovindere har nemlig også bopæl i det sydlige Jylland.
  Der blev vundet 3.333.434 kroner. i Centrum Kiosk i Ribe og 3.333.333 kroner hos Munkebo Kiosk i Kolding. 
  Hverken den heldige vinder i Ribe eller Kolding har meldt sig endnu.
  